OpenLLM-France/wikimedia huggingface dataset:
# Osvaldo Soriano

Osvaldo Soriano (Mar del Plata, Argentina, 1943ko urtarrilaren 6a - Buenos Aires, Argentina, 1997ko urtarrilaren 29a) argentinar idazle eta kazetaria izan zen.

## Biografia

Neuqueneko Industria Eskolan egin zituen ikasketak, Patagonian, eta motor-lantegi batean hasi zen lanean, Tandil hirian. 1966an kazetari gisa hasi zen lanean. Hiru urte geroago, 1969an, Buenos Airesa joan zen, eta Primera Plana, Panorama, La Opinión eta El Cronista egunkarientzat lan egin zuen, telebistarako eta zinemarako hariak idazteaz gainera. 1973an bere lehen eleberria argitaratu zuen, Triste solitario y final ("Bakarzale tristea eta amaia").
Militarrek aginpidea indarrez hartu zutenean, Parisa erbesteratu zen. Han Cuarteles de invierno ("Neguko kuartelak") eta No habrá más penas ni olvido ("Ez da pena eta ahanztura gehiago izango") idatzi zituen, eta 1983an Argentinara itzuli zenean argitaratu zituen. Urtebete geroago, artikulu-bilduma bat argitaratu zuen, Artistas, locos y criminales ("Artistak, zoroak eta kriminalak") titulupean, eta artikuluak idazten hasi zen Mexiko, Venezuela, Txile, Italia, Alemania eta Frantziako zenbait egunkarirentzat. 1986an A sus plantas rendido un león ("Lehoi bat bere oinetara") eta Donde Geneviéve y el Flaco Martínez perdieron las ilusiones ("Geneviévek eta Flaco Martinezek ilusioak galdu zituzten") argitaratu zituen, eta 1990ean Una sombra ya pronto serás ("Aurki itzala izango zara"). Azken horretan oinarri hartuta Héctor Olivera zinema-zuzendariak film bat egin zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q1366957
* Multimedia: Osvaldo Soriano / Q1366957
# Osvaldo Hiriart

Osvaldo Hiriart Corvalán (Talca, 1895eko otsailaren 18a – Santiago, 1982ko azaroaren 2a) txiletar abokatu eta politikaria izan zen, Alderdi Erradikaleko kidea.

## Familia eta ikasketak

Euskal jatorriko Luciano Hiriarten eta Luisa Herminia Corvalán Ramírezen semea. Talcako lizeo batean ikasi zuen, ondoren Santiagoko Barros Arana Barnetegi Nazionalean, eta handik 1913an Humanitate Zientzietako seigarren mailan graduatu zen. Goi mailako ikasketak Txileko Unibertsitatean jarraitu zituen, non abokatu gisa lizentziatu zen 1920ko abuztuaren 6an, bere memoriak ekonomiari lotuta zeuden.
Lucía Rodríguez Audarekin ezkondu zen, abokatu aberats baten alaba zenarekin. Berarekin bi alaba eta bi seme izan zituen: Lucía Hiriart, Txileko diktadura militarreko buruzagiarekin, Augusto Pinochet Ugarte jeneralarekin ezkondua; Tatiana, Vladimir Luksic, Luksic familiako kidearekin eta Sergio eta Osvaldo Hiriart gizonezkoak.

## Bizitza publikoa

Alderdi Erradikaleko (PR) Masonerian hasi zen Txileko Logia Handian.
Antofagastan jardun zuen bere lanbidea, eta meatzaritza arloan espezializatu zen. Sociedad Industrial Pesquera de Tarapacá SAko zuzendaria izan zen, eta gero Produkzioa Sustatzeko Korporazioko (Corfo) fiskala, gero Endesako zuzendaria izango zen.
1937ko Legebiltzarrerako hauteskundeetan, Tarapacá eta Antofagastako lehen talde probintzialeko senatari hautatu zuten, 1937-1945 legealdirako. Konstituzio, Legegintza eta Justizia Batzorde Iraunkorreko kidea izan zen. Horrez gain, Meatze eta Industria Garapeneko Batzorde Iraunkorrean ordezko senatari izan zen eta bere lanaren bigarren fasean, hura integratu eta bere presidente izan zen; ordezko senataria ere, Lan eta Gizarte Segurantza Batzorde Iraunkorrean .
1943ko irailaren 1ean, Juan Antonio Ríos presidente erradikalak Barne ministro izendatu zuen, Senatua utzi behar izan zuen eta hurrengo azaroaren 2an, Leonardo Guzmán Cortés bere ordezkoa sartu zen goi ganberan. 1944ko urriaren 6ra arte iraun zuen ministro kargurako zerbitzua. Aldi berean, Barne ministro zenean, Ordezko Lan ministroa izan zen, 1944ko apirilaren 3an izendatua urte horretako ekainaren 23ra arte.
Santiagon hil zen 1982ko azaroaren 2an, 87 urte zituela.

## Erreferentziak

* ↑ Geni
* 1 2 3 4 5 6 7 8 9 «Reseñas parlamentarias BCN; Osvaldo Hiriart Corvalán» Biblioteca del Congreso Nacional de Chile s/d.
* ↑ Tejeda, Juan Guillermo. (18 de mayo de 2015). Chile, la oligarquía familiar. El Mostrador.

## Kanpo estekak

* Datuak: Q6054246
# Philleigh

Philleigh, kornubieraz: Eglosros, Ingalaterrako Kornualles konderriko parrokia zibil eta herri bat da.

## Kanpo estekak

* Datuak: Q7185586
* Multimedia: Philleigh / Q7185586
# Phillip Sharp

Phillip Allen Sharp (Falmouth, Kentucky, 1944ko ekainaren 6a) estatubatuar biologoa da.
Illinoisko Unibertsitatean eskuratu zuen kimikako doktoregoa, 1969. urtean; 1966tik 1969ra kimikako ikerketa-sailean jardun zuen eta doktorego ondorengo lanak egin zituen Kaliforniako Teknologia Institutuan, 1971 arte. Ondoren James D. Watson Nobel saridunarekin lan egin zuen New Yorken, Cold Spring Harbor Laborategian, biologia molekularraren alorreko ikerketak egiten. 1974an Massachusettseko Teknologia Institutuan sartu zen (MIT), eta minbiziari buruzko ikerketa zentroko zuzendari izan zen. 1991n sartu zen Teknologia Institutuko biologia-sailean. Garrantzi handiko ikerketak egin ditu geneetan material genetikoa nola antolatzen den ezagutzeko. Geneak sarritan etenak direla aurkitu zuen bere lanekin, Richard Robertsek bere aldetik egindako ikerketetan aurkitu bezala, eta lan horiengatik Medikuntzako Nobel Saria eman zieten biei. 1977an bi zientzialariok erakutsi zutenez, geneetan badira ezer kodetzen ez duten material genetikoko atalak, atal ez aktiboak, genea eteten dutenak; eten edo sekzio horiei intron izena eman zitzaien gerora. Zientzialari askoren ustez, intron horiek badute zerikusirik aldaera genetikoetan, eta garrantzi handikoak izan dira haiei buruzko ikerketak herentziazko eritasunen bilakaeran.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q312977
* Multimedia: Phillip Allen Sharp / Q312977
# Phillip Noyce

Phillip Noyce (Griffith, Hegoaldeko Gales Berria, 1950eko apirilaren 29a) australiar zinema zuzendaria da. Drama historikoak, thrillerrak eta akziozko filmak zuzendu ditu.

## Filmografia
### Zinema

| Urtea | Izenburua | Zuzendaria | Ekoizlea | Gidoilaria |
| 1977 | Backroads | Bai | Bai | Bai |
| 1978 | Newsfront | Bai | Ez | Bai |
| 1982 | Heatwave | Bai | Ez | Bai |
| 1987 | Echoes of Paradise | Bai | Ez | Ez |
| 1989 | Dead Calm | Bai | Ez | Ez |
| 1989 | Blind Fury | Bai | Ez | Ez |
| 1992 | Patriot Games | Bai | Ez | Ez |
| 1993 | Sliver | Bai | Ez | Ez |
| 1994 | Clear and Present Danger | Bai | Ez | Ez |
| 1997 | The Saint | Bai | Ez | Ez |
| 1999 | The Bone Collector | Bai | Ez | Ez |
| 2002 | Rabbit-Proof Fence | Bai | Bai | Ez |
| 2002 | The Quiet American | Bai | Ez | Ez |
| 2006 | Catch a Fire | Bai | Ez | Ez |
| 2010 | Salt | Bai | Ez | Ez |
| 2014 | The Giver | Bai | Ez | Ez |
| 2021 | Above Suspicion | Bai | Ez | Ez |
| 2022 | The Desperate Hour | Bai | Ez | Ez |
| 2023 | Fast Charlie | Bai | Ez | Ez |

### Telebista

Telefilmak
* Fact and Fiction (1980)
* Three Vietnamese Stories (1980)
* Mary and Martha (2013)
Telesailak
| Urtea | Izenburua | Zuzendaria | Ekoizlea | Gidoilaria | Oharrak |
| 1983 | The Dismissal | Bai | Ez | Bai | Minisaila Zuzendaria - Atala: "Part Two" |
| 1984 | The Cowra Breakout | Bai | Ez | Bai | Minisaila 3 atal |
| 1985-89 | The Hitchhiker | Bai | Ez | Ez | 5 atal |
| 1987 | Vietnam | Ez | Bai | Bai | Minisaila |
| 1992 | Nightmare Cafe | Bai | Ez | Ez | Atala: "Pilot" |
| 1998 | The Repair Shop | Bai | Ez | Ez | |
| 2003 | Tru Calling | Bai | Bai | Ez | Zuzendaria - Atala: "Pilot" Ekoizle exekutiboa - 2 atal |
| 2006-07 | Brotherhood | Bai | Bai | Ez | Zuzendaria - 2 atal Ekoizle exekutiboa- 3 atal |
| 2011-12 | Revenge | Bai | Bai | Ez | Zuzendaria - 2 atal Kontsulta ekoizlea - 21 atal Ekoizle exekutiboa- 2 atal |
| 2011 | Lights Out | Ez | Bai | Ez | 3 atal |
| 2012 | Americana | Bai | Bai | Ez | |
| 2012 | Luck | Bai | Ez | Ez | Atala: "Ace Meets With a Colleague" |
| 2014 | Crisis | Bai | Ez | Ez | Zuzendaria - Atala: "Pilot" Ekoizle exekutiboa- 13 atal |
| 2015 | Warrior | Bai | Ez | Ez | |
| 2016 | Roots | Bai | Ez | Ez | Minisaila Atala: "Part 1" |
| 2018 | The Resident | Bai | Ez | Ez | Zuzendaria - 2 atal Ekoizle exekutiboa- 40 atal |
| 2019 | What/If | Bai | Bai | Ez | Zuzendaria - 2 atal |

## Kanpo estekak

* Datuak: Q543563
* Multimedia: Phillip Noyce / Q543563
# Phillips konderria

Phillips konderria honako konderrietako baten izena izan daiteke:
* Phillips konderria (Arkansas)
* Phillips konderria (Colorado)
* Phillips konderria (Kansas)
* Phillips konderria (Montana)
# Phillip Cocu

Phillip John William Cocu (Eindhoven, 1970eko urriaren 29a-) jokalari ohi herbeheretarra da, inoizko hoberenen artean dagoena.
1999an Espainiako futbol liga txapelketa eskuratu zuen FC Barcelonarekin, eta PSV Eindhovenekin bestela Herbehereetako futbol txapelketa 4 aldiz eta kopa birritan irabazi zituen.
Azkenik, Herbehereetako futbol selekzio nazionalarekin jokatu zuen 1996tik 2006 arte, selekzio horrekin historia osoan partida gehien aritutako laugarren jokalaria izanda.

## Jokalariaren ibilbidea

* 1988-1990 AZ 50 p (7 g)
* 1990–1995 Vitesse Arnhem 137 (25)
* 1995–1998 PSV Eindhoven 95 (31)
* 1998–2004 FC Barcelona 205 (31)
* 2004–2007 PSV 94 (23)
* 2007-2008 Al-Jazira Club 13 (4)
Guztira: 594 p (121 g)
# Phillip Tobias

Phillip Vallentine Tobias (Durban, 1925eko urriaren 14a - Johannesburgo, 2012ko ekainaren 7a) Hegoafrikako antropologoa izan zen.
1958tik aurrera, Witwatersrandeko unibertsitateko anatomia saileko irakasle eta zuzendari izan zen. Australopitekoetan aditua zen, eta, 1964an, Leakey eta Napier antropologoekin batera, hominido-espezie berri bat izendatu zuten, Homo habilis deitu zutena. Obra nagusiak: Kromosomak, sexu zelulak eta bilakaera (1956), Olduvaiko zintzurra, VII (1967), Giza anatomia (1968, M. Arnoldekin batera), Garuna hominidoen bilakaeran (1971), Arrazaren esanahia (1972) eta Boskimanak (1978).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q982125
* Multimedia: Phillip V. Tobias / Q982125
# Phillips (Nebraska)

Phillips Nebraskako herri bat da. Hamilton konderrian kokatua dago. 2010ean 287 biztanle zituen, 0,76 kilometro koadrotan banatuta.

## Ikus, gainera

* Hamilton konderria

## Kanpo estekak

* Datuak: Q928106
* Multimedia: Phillips, Nebraska / Q928106
# Phillips (Oklahoma)

Phillips Oklahomako herri bat da. Coal konderrian kokatua dago. 2010ean 135 biztanle zituen, 1,34 kilometro koadrotan banatuta.

## Ikus, gainera

* Coal konderria

## Kanpo estekak

* Datuak: Q514980
# Phillip Wilson (arraunlaria)

Phillip Wilson (Wellington, 1996ko azaroaren 13an jaioa) arraunketan lehiatzen duen Zeelanda Berriko arraunlaria da. 2020ko Udako Olinpiar Jokoetan esku hartu zuen, zortzikoan urrezko domina lortuz. Taldea Phillip Wilsonek berak, Michael Brakek, Daniel Williamsonek, Thomas Mackintoshek, Hamish Bondek, Thomas Murrayk, Shaun Kirkhamek, Matt MacDonaldek eta Sam Bosworthek osatzen zuten.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 01 ! | Zortzikoa |

## Erreferentziak

* ↑ "Phillip Wilson" olympedia.org (Ingelesez)
* ↑ "Phillip Wilson" FISAren datu-basea. (Ingelesez)

## Kanpo estekak

* Datuak: Q81447681
* Multimedia: Phillip Wilson (rower) / Q81447681
# Phillips (Wisconsin)

Phillips Ameriketako Estatu Batuetako hiri bat da. Price konderrian dago, Wisconsin estatuan. 1.533 biztanle ditu. 1876an sortu zen, basogintza ustiapena egiteko leku gisa.

## Ikus, gainera

* Price konderria

## Kanpo estekak

* Datuak: Q1569601
* Multimedia: Phillips, Wisconsin / Q1569601
# Peter Pellegrini

Peter Pellegrini (Banská Bystrica, 1975eko urriaren 6a) eslovakiar politikaria da, eta gaur egun Eslovakiako presidente da. Kontseilu Nazionaleko presidentea izan zen 2023tik 2024ra eta 2018tik 2020ra Eslovakiako lehen ministroa izan zen.
* Datuak: Q17330556
* Multimedia: Peter Pellegrini / Q17330556
# Peter R. de Vries

Peter Rudolph de Vries (Aalsmeer, Herbehereak, 1956ko azaroaren 14a - Amsterdam, Herbehereak, 2021eko uztailaren 15a) herbeheretar ikerketa-kazetaria eta krimen antolatuaren inguruko berri-emailea izan zen.
Itzal handiko kazetaria izan zen Herbehereetan, sona handiko hainbat krimen ikertu eta gero. 2021eko uztailaren 6an tiroz eraso egin zioten, oso zauri larriak eraginez. 2021eko uztailaren 15ean hil zen, 64 urte zituela, atentatuak eragin zizkion zaurietatik osatu ezinik.

## Erreferentziak

* ↑ Susaeta, Igor. (2021-07-07). «Herbehereetako kazetari bat tirokatu dute Amsterdamen eta oso larri dago» Berria (Noiz kontsultatua: 2021-07-15).
* ↑ (Gaztelaniaz) «Muere el periodista de investigación neerlandés que fue tiroteado la semana pasada» Naiz.eus 2021-07-15 (Noiz kontsultatua: 2021-07-15).

## Kanpo estekak

* Datuak: Q1944867
* Multimedia: Peter R. de Vries / Q1944867
# Peter Paltchik

Peter Paltchik (Jalta, Krimea (Ukraina), 1992ko urtarrilaren 4a) Ukrainan jaiotako judo borrokalari israeldarra da.

## Olinpiar Jokoak

2020ko Udako Olinpiar Jokoetan, Tokio 2020an (Tokio), Israel ordezkatuz, brontzezko domina lortu zuen talde mistoko kategorian (Alemaniako taldearekin elkarbanatuz), Frantziako taldearen (urrezkoa) eta Japoniakoaren (zilarrezkoa) atzetik. Honako hauek osatzen zuten Israelgo taldea: Peter Paltchik, Timna Nelson Levy, Tohar Butbul, Gili Sharir, Li Kochman, Raz Hershko, Or Sasson, Sagi Muki, Shira Rishony, Inbar Lanir, eta Baruch Shmailov-ek.
2024ko Udako Olinpiar Jokoetan ere brontzezko domina lortu zuen bakarkako proban.

## Udako Olinpiar Jokoetako emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio | 03 ! | Mistoa taldeka, |
| 2024 | Paris | 03 ! | -100kg |
| Munduko Txapelketak ||||
| Urtea | Lekua | Domina | Proba |
| 2022 | Taxkent | 03 ! | Mistoa taldeka |
| 2023 | Doha | 03 ! | -100kg |
| Europako txapelketak ||||
| Urtea | Lekua | Domina | Proba |
| 2018 | Tel Aviv | 03 ! | -100kg |
| 2020 | Praga | 01 ! | -100kg |

## Erreferentziak

* ↑ «Peter Paltchik» JudoInside.com-en 2021-11-02an begiratua (Ingelesez)
* ↑ «Peter Paltchik» olympedia.org 2021-11-02an begiratua(Ingelesez)
* ↑ «Peter Paltchik» Olympics.com 2021-11-02an begiratua (Gaztelaniaz)
* ↑ «Judoa, mistoa taldeka, emaitzak 2020» olympedia.org (Ingelesez)

## Kanpo estekak

* Datuak: Q42453982
* Multimedia: Peter Paltchik / Q42453982
# Peter Pan (1953ko filma)

Peter Pan 1953an Clyde Geronimi, Wilfred Jackson eta Hamilton Luskek zuzendutako Walt Disney Productions ekoiztetxearen fantasia eta abenturazko marrazki bizidun film bat da. James Matthew Barrie eskoziar idazleak sortutako Peter Pan pertsonaian oinarritua dago.
1953ko Canneseko Zinemaldian estreinatu zen.

## Argumentua

Oharra: Atal honek istorio osoa edo amaiera argitzen du.
1900, Londres. Peter Panek Wendyk bere anaitxoei kontatzen dizkien ipuinak entzuteko gauero hiria hegaz zeharkatu ohi du, bereziki berari eta bere lagun taldeak Sekula Betiko Lurraldean dituzten abenturei buruzkoak direnak. Gau batez, Txilintxo maitagarriaren hauts magikoei esker, bere abenturetan batera etor daitezen gonbidatuko die.
Anai-arrebek pirata, itsaslami eta indiarrez beteriko mundu bat topatuko dute, zenbait arrisku ere igaroko dituzte, Kako-oker kapitainak Peter Pan atzeman nahi baitu, bere eskua galdu izanaren errua (krokodilo batek jana) leporatzen baidio. Txilintxok Wendyrengan lehiakidea ikusi eta harekiko jeloskor dagoela aprobetxatuz, Kako-oker kapitainak Peter Pan gordelekua non den jakingo du. Halere, Peter Panek bere adiskideak askatu eta bere etsaia beste behin ere garaitzea lortuko du. Piraten ontzia sari gisa bereganatuta, Peter Pan eta bere adiskideak Londresera itzuliko dira, bertan anai-arrebak euren gurasoekin berrelkartuko dira. Wendyk Peter Pani Darlingdarren etxean bizitzea eta bere gurasoek semetzat har dezaten proposatuko dio, baina Peter Pan eta bere lagunek Sekula Betiko Lurraldea bizitzen jarraitu eta inoiz ez haztea edo heldu ez bilakatzea nahiago izango dute.

## Aktoreak

* Peter Pan: Bobby Driscoll
* Txilintxo: Margaret Kerry
* Kako-oker kapitaina eta George Darling: Hans Conreid
* Mary Darling andrea: Heather Angel
* Wendy Darling: Kathryn Beaumont
* John Darling: Paul Collins
* Michael Darling: Tommy Luske
* Smee jauna: Bill Thompson
* Indiar Buruzagia: Candy Candido
* Narratzailea: Tom Conway
* 1. ume galdua: Jeffrey Silver
* 2. ume galdua: Tony Butala
* 4.ume galdua : Bobby Ellis
* 3. eta 5. ume galduak: Johnny McGovern
* Tigre Lilitxo: Corrine Orr

## Kanpo estekak

* Peter Pan marrazki bizidun filmaren IMDBko fitxa irakurgai (Ingelesez)
* Peter Pan marrazki bizidun filmaren iragarkia ikusgai. Youtube.com (Ingelesez)
* Datuak: Q270470
* Multimedia: Peter Pan (1953 film) / Q270470
# Peter Roberts

Peter Roberts, eskoziarra odol-legez eta kultura-ikasbidez, 1952an jaio zen.
1975an Donostia hartu zuen bizileku, eta hizkuntza irakasle aritu zen. Bazuen antzerkirako joera, baina, jakina, hizkuntzak erraztasunik eman ez, eta han hasi behar izan zuen imintzioka, ea keinu-hizkuntzaren bidez ulertzen zuten.
1979, bere konpainia sortu zuen, hitzik gabeko komunikazioak eskaintzen zituen aukerak ikertzeko.
Ez da geldirik egotekoa izan, eta batera ibili da antzerkigintzan eta irakasle-lanetan. Mimo-artea ondo ezagutzen zuenez, Mimo, el arte del silencio liburua idatzi zuen. 1983an argiratu zen eta bigarren edizioa 1991n.
Emaitza politak ekarri ditu irakaskuntzan. Badira urte batzuk Mimo Tailerra zuzentzen ari dela, eta hainbat ikastaro emana da, Hezkuntza eta Zientzia ministeritzak, British Council Institutek, Eusko Jaurlaritzak, unibertsitateek eta beste erakunde publiko batzuek antolaturik, antzezleentzat, irakasleentzat, ikasleentzat eta pantomima eta ilusioaren maitaleentzat.
# Peter Rosegger

Peter Rosegger (Alpl, Estiria, Austria, 1843ko uztailaren 31 – Krieglach, Austria, 1918ko ekainaren 26a) alemanezko idazlea izan zen. Austriarren bizimoduak eta ohiturak azaldu zituen maisutasun handiz kontakizun-liburuetan. Fede tradizionala aldarrikatu zuen hiri handietan garatzen ari zen modernismoaren aurrean.
Obra nagusiak: Die Schriften des Waldschulmeisters (1875, Basoko eskolako maisuaren idatziak), Waldheimat, Erinnerungen aus der Jugendzeit (1877, Basoko sorterria, gaztaroko oroitzapenak), Der Gottsucher (1883, Jainkoaren bila), Jakob der letzte (1888, Jakob azkena) eta Als Ich noch jung war (1895, Artean gazte nintzela).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q93841
* Multimedia: Peter Rosegger / Q93841
# Peter Pan

Peter Pan James Matthew Barrie idazleak sortutako pertsonaia da. Bere lehen agerpena The little white bird (Txoritxo zuria) (1902) eleberrian izan zen. Gero beste hiru agerpen egin zuen: Peter Pan or the boy who would not grow up (Peter Pan edo hazi nahi ez zuen mutikoa) (1904) antzezlanean eta Peter Pan in Kensington Gardens (Peter Pan Kensington Lorategietan) (1906) eta Peter and Wendy (Peter eta Wendy) (1911) eleberrietan.
Hazteari uko egiten duen umea da Peter Pan. Beraz, etengabeko abenturetan bizi da Sekula Betiko Lurraldean, beste ume batzuekin batera.

## Pertsonaiaren sorrera

James Matthew Barriek Peter Pan pertsonaia sortu zuen Sylvia Llewelyn Davies lagunaren seme-alabei kontatzen zizkien ipuinetan oinarrituta.
Izena bi aldetatik dator:
* Sylviaren semerik txikienaren (Peter Llewelyn Davies) izenetik.
* Basoetako jaiko greziarren (Pan) izenetik
Idatzi da Peter Pan iturburua idazlearen anaia nagusia izan zela. David Barrie 13 urterekin hil zen istripu batean eta bion ama lur jota geratu zen betiko.

## Erreferentziak

* ↑ EIMA: Eskola-liburuetako onomastikaren, gertaera historikoen eta artelanen izenak. Zerrendak

## Kanpo estekak

* Datuak: Q107190
* Multimedia: Peter Pan (character) / Q107190
# Parisita-(Ce)

Parisita-(Ce) mineral bat da.

## Ezaugarriak

Parisita-(Ce) elementu kimiko mineralaren formula kimikoa hau da: ${\ce {CaCe2(CO3)3F2}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 4,5 da.

## Erreferentziak

* 1 2 (Ingelesez) «Parisite-(Ce): Mineral information, data and localities.» www.mindat.org (Noiz kontsultatua: 12-05-2019).
# Parish (New York)

Parish New York estatuko herri bat da. Oswego konderrian kokatua dago. 2010ean 450 biztanle zituen, 4,16 kilometro koadrotan banatuta.

## Ikus, gainera

* Oswego konderria

## Kanpo estekak

* Datuak: Q3710256
# Parisita-(La)

Parisita-(La) mineral bat da.

## Ezaugarriak

Parisita-(La) elementu kimiko mineralaren formula kimikoa hau da: ${\ce {CaLa2(CO3)3F2}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 4 - 5 da.

## Erreferentziak

* 1 2 (Ingelesez) «Parisite-(La): Mineral information, data and localities.» www.mindat.org (Noiz kontsultatua: 12-05-2019).
# Pariser Platz

Pariser Platz (euskaraz Paristar plaza edo Paristar enparantza) Alemaniako Berlin hiriburuko Mitte barrutian dauden Brandeburgoko Atea eta Unter den Linden etorbidearen artean kokatzen da, hiri honetako erdiguneko Mitte barrutian hain zuzen ere.
Enparantza honek itxura laukizuzena eta 1,5 hektareako azalera du. Brandeburgoko Atearen sortaldeko aldean kokatzen da (sartaldeko aldean Martxoaren 18a enparantza kokatzen delarik), mendebaldetik Ekainaren 17a enparantzarekin eta ekialdetik Unter den Linden etorbidearekin loturik dago; 2002ko Brandeburgoko Atearen eraberritze lanen amaiera ondoren, kalea ibilgailuei itxia dago, honela bi kalen arteko komunikabidea itxirik gelditu zelarik.
1945etik hasi eta 1990eko , enparantza hau AEDko debekatutako eremuan kokatzen zen, berarengandik metro gutxi batzuk mendebaldera Mendebaldeko Berlin eta Ekialdeko Berlinen arteko muga zegoelarik, eta 1961etik aurrera, Berlingo harresia.

## Kanpo estekak

* Pariser Platz enparantzari buruzko webgunea (Alemanez) (Ingelesez)
* Datuak: Q156716
* Multimedia: Pariser Platz (Berlin-Mitte) / Q156716
# Parish Grove udalerria, Benton konderria (Indiana)

Parish Grove udalerria Ameriketako Estatu Batuetako Indiana estatuko udalerri bat da, Benton konderrian. Azken zentsuaren arabera 185 biztanle zituen, 45.44 milia karratu (117.7 km$^2$) eremuan.

## Ekonomia

2020ko zentsuaren arabera, Parish Grove udalerriak 91 etxebizitza zeuden. Per capita diru-sarrerak 28.597 estatubatuar dolar ziren.

## Kanpo estekak

* Datuak: Q7137426
* Multimedia: Parish Grove Township, Benton County, Indiana / Q7137426
# Parisi

Parisi Brasilgo udalerri bat da, São Pauloko estatuan kokatua. 2.169 biztanle ditu 84,737 km²ko eremuan.

## Ikus, gainera

* São Pauloko estatua

## Kanpo estekak

* Datuak: Q523550
* Multimedia: Parisi / Q523550
# Parishville (New York)

Parishville Ameriketako Estatu Batuetako herri bat da. St. Lawrence konderrian kokatuta dago, New York estatuan. 2.038 biztanle ditu, 101,43 kilometro koadroko azaleran banatuta.

## Ikus, gainera

* Hego Carolina

## Kanpo estekak

* Datuak: Q3708907